# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 1/2015

# zo zasadnutia Správnej rady STU zo dňa 29. 09. 2015

**PRÍTOMNÍ: podľa prezenčnej listiny**

**PRIZVANÍ HOSTIA:** prof. Ing. Robert Redhammer, PhD., rektor STU

Ing. Dušan Faktor, PhD., kvestor STU

prof. Ing. Marián Peciar, PhD.

Správna rada STU bola uznášaniaschopná.

**PROGRAM:**

1. Otvorenie, privítanie nových členov Správnej rady STU
2. Voľba predsedu a podpredsedu Správnej rady STU
3. Kontrola uznesení
4. Výročná správa o činnosti STU za rok 2014
5. Výročná správa o hospodárení STU za rok 2014
6. Rozpočet STU na rok 2015
7. Správa o činnosti Správnej rady STU za rok 2014
8. Aktuálne témy na STU – ústna informácia
9. Rôzne

A. Správa o stave projektov financovaných zo štrukturálnych fondov EÚ

B. Výskumný ústav zváračský – Priemyselný inštitút - informácia

C. Vyhodnotenie plnenia plánu činností na zabezpečenie plnenia Dlhodobého zámeru STU v roku 2014 – informácia

**K BODU 1: Otvorenie, kontrola uznesení**

Zasadnutie Správnej rady STU otvoril a viedol doc. RNDr. Milan Ftáčnik, CSc.

Privítal prítomných, osobitne nových členov správnej rady a prizvaných hostí.

Noví členovia:

* Ing. Juraj Hirner
* Ing. Ján Király
* Mgr. Peter Kostík
* Ing. Richard Marko
* Bc. Kristína Vaňová

Novovymenovaným členom zaželal veľa úspechov v ich novej úlohe. Bývalým členom poďakoval za ich činnosť v správnej rade a jej zúročenie v prospech STU.

Predseda Správnej rady STU oboznámil prítomných s návrhom programu zasadnutia.

Správna rada STU schválila program bez zmeny.

**Hlasovanie: za – 10, proti – 0, zdržal sa – 0.**

**K BODU 2: Voľba predsedu a podpredsedu Správnej rady STU**

Predseda správnej rady informoval, že v zmysle Čl. 3 ods. 1 Štatútu Správnej rady STU skončilo dňom 24.5.2015 funkčné obdobie predsedu a podpredsedu správnej rady a je nutné vykonať voľby. Na základe toho členovia správnej rady predložili návrh na zloženie volebnej komisie.

**UZNESENIE: 1.1/2015-SR**

Správna rada STU schvaľuje volebnú komisiu v zložení Ing. Juraj Hirner, Mgr. Peter Kostík a Bc. Kristína Vaňová.

**Hlasovanie: za – 10, proti – 0, zdržal sa – 0**

Do funkcie kandidáta na predsedu bol navrhnutý Ing. Vladimír Slezák. Na základe predloženého návrhu prebehla tajná voľba predsedu Správnej rady STU. Volebná komisia vyhodnotila voľbu a dospela k uzneseniu:

**UZNESENIE: 1.2/2015-SR**

Správna rada STU tajným hlasovaním jednomyseľne zvolila do funkcie predsedu Správnej rady STU Ing. Vladimíra Slezáka.

**Hlasovanie: za – 10, proti – 0, zdržal sa – 0**

Do funkcie kandidáta na podpredsedu bol navrhnutý doc. RNDr. Milan Ftáčnik, CSc. Na základe predloženého návrhu prebehla tajná voľba podpredsedu Správnej rady STU. Volebná komisia vyhodnotila voľbu a dospela k uzneseniu:

**UZNESENIE: 1.3/2015-SR**

Správna rada STU tajným hlasovaním jednomyseľne zvolila do funkcie podpredsedu Správnej rady STU doc. RNDr. Milana Ftáčnika, CSc.

**Hlasovanie: za – 10, proti – 0, zdržal sa – 0**

Zasadnutie Správnej rady STU ďalej viedol v neprítomnosti predsedu jej podpredseda,   
doc. RNDr. Milan Ftáčnik, CSc.

**K BODU 3: Kontrola uznesení**

V rámci kontroly uznesení podpredseda konštatoval, že je potrebné skontrolovať nasledujúce uznesenie:

UZNESENIE: 2.6/2014-SR

Správna rada STU žiada rektora predložiť krátku správu o stave projektov financovaných zo štrukturálnych fondov EÚ (ich čerpanie, priebeh realizácie) ako súčasť vyhodnotenia činností STU za rok 2014.

Z: rektor STU

T: jar 2015

Podpredseda skonštatoval, že uznesenie považuje za splnené.

Písomný materiál k uvedenému uzneseniu je zaradený do programu v rámci bodu 9A.

**UZNESENIE: 1.4/2015-SR**

Správna rada STU berie na vedomie informáciu o stave plnenia uznesenia 2.6/2014-SR.

**Hlasovanie: za – 10, proti – 0, zdržal sa - 0**

**K BODU 4: Výročná správa o činnosti STU za rok 2014**

Materiál uviedol rektor. Prizvaný: prorektor STU pre spoluprácu s praxou, prof. Ing.

Marián Peciar, PhD.

Rektor STU v krátkosti zosumarizoval najdôležitejšie udalosti univerzity v roku 2014,

výsledky jej vzdelávacej činnosti, výskumnú, umeleckú a ďalšiu tvorivú činnosť, výsledky

v oblasti rozvoja vysokej školy, medzinárodnej spolupráce a pod.

Z diskusie:

Diskusia sa o.i. viedla

* k poklesu študentov, ktorý je spôsobený demografickým vývojom, ale

aj masívnou kampaňou českých vysokých škôl, kam odchádza ročne cca 6 tis. prvákov

* k zníženiu prijímania študentov na externej forme štúdia
  + rektor informoval, že trend znižovania externých študentov je spôsobený úpravou v zákone, kde na externé štúdium už nie je poskytovaná dotácia z MŠVVaŠ SR
* k znižujúcemu sa počtu študentov prechádzajúcich z iných škôl na II. stupeň štúdia
* k výskumným projektom (274 podaných projektov), z ktorých finančné prostriedky sú pre STU doplnkovým zdrojom, aj keď paradoxne ich je v rámci Slovenska najviac
* všeobecne ku kvalite vzdelávania na Slovensku aj v porovnaní so zahraničím a problému nedostatočnej výučby matematiky na základných a stredných školách

Doc. Dický za zamestnaneckú časť AS STU informoval, že výročná správa o činnosti bola prerokovaná aj na zasadnutí AS STU dňa 27.04.2015 a prijatá všetkými prítomnými hlasmi.

Rektor informoval aj o výsledkoch prestížneho rebríčka Times Higher Education World University Rankings, kde sa do celkového poradia najlepších univerzít sveta dostala aj Slovenská technická univerzita v Bratislave. Rebríček hodnotil päť oblastí – vzdelávanie, výskum, citačnú odozvu, spoluprácu s praxou a spoluprácu so zahraničím.

**UZNESENIE: 1.5/2015-SR**

Správna rada STU berie na vedomie Výročnú správu o činnosti STU za rok 2014 a oceňuje

výsledky, ktoré univerzita v roku 2014 dosiahla.

**Hlasovanie: za – 9, proti – 0, zdržal sa - 1**

**K BODU 5: Výročná správa o hospodárení STU za rok 2014**

Materiál uviedol rektor. Prizvaný: kvestor, Ing. Dušan Faktor, PhD.

Dokument sumarizuje finančnú a majetkovú situáciu univerzity, efektívnosť a hospodárnosť pri nakladaní s finančnými prostriedkami zo štátneho rozpočtu ako aj vlastnými prostriedkami univerzity. Prezentované výsledky zahŕňajú hospodárenie všetkých súčastí univerzity.

Z diskusie:

V rámci diskusie podpredseda správnej rady upozornil na dlhodobý nepomer medzi

nákladmi a výnosmi školy, ktorý je podľa názoru kvestora spôsobený hlavne vysokými

odpismi. STU je špecifická veľkým množstvom budov (cca 55 ks). V nadväznosti na uvedené,

podpredseda požiadal kvestora zamyslieť sa nad odpisovou politikou školy. Systém odpisov by

mal byť prispôsobený reálnemu použitiu majetku školy, a preto požiadal kvestora o predloženie

analýzy stavu odpisov na hnuteľný aj nehnuteľný majetok.

V súvislosti s diskusiou rektor upozornil na skutočnosť, že rok 2014 bol pre STU

z ekonomického hľadiska veľmi ťažký, nakoľko neskorým pridelením dotácie bola škola v

rozpočtovom provizóriu.

Doc. Dický za zamestnaneckú časť AS STU informoval, že výročná správa o hospodárení bola prerokovaná aj na zasadnutí AS STU dňa 27.04.2015 a prijatá všetkými prítomnými hlasmi.

**UZNESENIE: 1.6/2015-SR**

Správna rada STU schvaľuje Výročnú správu o hospodárení STU za rok 2014 s pripomienkami. Oceňuje 60%-tný nárast v podnikateľskej činnosti.

**Hlasovanie: za – 10, proti – 0, zdržal sa - 0**

**UZNESENIE: 1.7/2015-SR**

Správna rada STU odporúča vypracovať analýzu a navrhnúť kroky, ktoré by viedli k vyrovnanému hospodárskemu výsledku školy.

Z: rektor, kvestor

T: jar 2016

**Hlasovanie: za – 10, proti – 0, zdržal sa – 0**

**UZNESENIE: 1.8/2015-SR**

Správna rada STU odporúča obrátiť sa na MŠVVaŠ SR s písomnou žiadosťou o poskytnutie rozpisu dotácie na ďalší rok v termíne do januára 2016.

Z: podpredseda

T: asap

**Hlasovanie: za – 10, proti – 0, zdržal sa – 0**

**K BODU 6: Rozpočet STU na rok 2015**

Materiál uviedol rektor. Prizvaný: kvestor, Ing. Dušan Faktor, PhD.

V krátkosti zhrnul, že návrh rozpočtu STU na rok 2015 vychádza z návrhov rozpočtov jednotlivých súčastí STU – fakúlt, univerzitných pracovísk a účelových zariadení STU.

Doc. Dický za zamestnaneckú časť AS STU informoval, že rozpočet na rok 2015 bol schválený aj na zasadnutí AS STU dňa 29.06.2015 a prijatý všetkými prítomnými hlasmi.

**UZNESENIE: 1.9/2015-SR**

Správna rada STU schvaľuje Rozpočet STU na rok 2015 bez pripomienok.

**Hlasovanie: za – 10, proti – 0, zdržal sa - 0**

**K BODU 7: Správa o činnosti Správnej rady STU za rok 2014**

Materiál uviedol podpredseda Správnej rady STU, doc. RNDr. Milan Ftáčnik, CSc.

V krátkosti zhrnul informácie o činnosti správnej rady, jej odporúčaniach k činnosti

univerzity a súpis rozhodnutí Správnej rady STU za rok 2014.

**UZNESENIE: 1.10/2015-SR**

Správna rada STU schvaľuje Správu o činnosti Správnej rady STU za rok 2014 s

pripomienkou a ukladá tajomníčke zverejniť predmetnú správu na internetovej stránke.

**Hlasovanie: za – 10, proti – 0, zdržal sa - 0**

**K BODU 8: Aktuálne témy na STU – ústna informácia**

Informácie o aktuálnych témach na STU prezentoval rektor.

Oboznámil prítomných o udalostiach, ktoré sa udiali v období od posledného zasadnutia

správnej rady. K tým najvýznamnejším patrili:

* voľby kandidátov na dekanov
  + vo voľbách kandidátov na dekanov boli úspešní:
    - SvF STU – prof. Ing. Stanislav Unčík, PhD.
    - FCHPT STU – prof. Ing. Ján Šajbidor, DrSc. (v poradí 2. funkčné obdobie)
  + noví prorektori, prodekani, nové zloženie akademického senátu a vedeckej rady
* úspešne ukončená komplexná akreditácia
* nový spoločný projekt „ACCORD“ s UK BA
* podanie cca 100 patentov a úžitkových vzorov

K výnimočným udalostiam patrili aj:

* vo februári navštívil STU prezident SR, J.E. Andrej Kiska
* v rámci návštevy prebehlo otvorenie spoločného pracoviska s UK „Výskumného laboratória ESET“ na FIIT a bolo podpísané Memorandum o spolupráci aj za účasti ministra školstva; následne laboratórium navštívil aj veľvyslanec USA, Theodore Sedgwick a veľvyslanec Izraela, J.E. Alexander Ben-Zvi
* prezident znova navštívil STU - FA v rámci „Noc architektúry“ dňa 19.02.2015
* v rámci 25. výročia ZSVTS v marci - STU získala ocenenie – pamätnú plaketu ZSVTS
* apríl 2015
* Inaugurácia rektora a dekanov spojená s divadelným predstavením, zároveň boli schválení noví prorektori – doc. Ing. Štefan Stanko, PhD. a Dr.h.c. prof. Dr. Ing. Oliver Moravčík
* odhalenie pamätníka Jozefa Murgaša za účasti ministra školstva, Juraja Draxlera
* máj 2015
* „Girl´s day“ – nábor dievčat ma štúdium IT za účasti prezidenta SR, J.E. Andreja Kisku
* Vedec roka 2014, **Ľubomír Švorc z FCHPT STU** získal ocenenie **Mladá**

**osobnosť vedy**

* slávnostné otvorenie „ Výskumného centra používateľského zážitku

UX@FIIT“ za prítomnosti predsedu NR SR, Petra Pellegriniho

* STU usporiadala medzinárodné podujatie Univerzitná regata, Eurovea, vyhral maďarský tím
* september 2015
* stretnutie SARIO/LandRover/STU
* pri príležitosti otvorenia AR zástupca Volkswagen, a.s. odovzdal za prítomnosti ministra školstva dva elektrické automobily e-up
* uskutočnilo sa slávnostné otvorenie učebne moderných technológií DIGILAB SAMSUNG FIIT STU
* návšteva ministerky Etiópie pre vedu a techniku na STU
* Noc výskumníkov

Rektor pozval prítomných aj na podujatia, ktoré sa uskutočnia v najbližšom období:

* 2.10.2015 UVP konferencia
* 12.10.2015 - slávnostné otvorenie špecializovaného Centra pre High Resolution nanodiagnostiku
* v dňoch 5. – 9. 9. 2016 sa uskutoční Letná univerziáda 2016

**UZNESENIE: 1.11/2015-SR**

Správna rada STU berie na vedomie informácie o aktuálnych témach na STU.

**Hlasovanie: za – 10, proti – 0, zdržal sa - 0**

**K BODU 9: Rôzne**

**K BODU 9/A: Rôzne/Správa o stave projektov financovaných zo štrukturálnych fondov EÚ**

Dokument bol predložený v súvislosti s uznesením č. 2.6/2014-SR zo zasadnutia Správnej rady STU zo dňa 20.11.2014. Rektor informoval, že projekty financované zo štrukturálnych fondov EÚ sa blížia ku koncu a ich priebeh je uspokojivý.

Podpredseda požiadal rektora o sumarizáciu uzavretých projektov ŠF EÚ.

**UZNESENIE: 1.12/2015-SR**

Správna rada STU berie na vedomie správu o stave projektov financovaných zo

štrukturálnych fondov EÚ a žiada predložiť sumár uzavretých projektov.

Z: rektor

T: jar 2016

**Hlasovanie: za – 10, proti – 0, zdržal sa – 0**

**K BODU 9/B: Rôzne/Výskumný ústav zváračský – Priemyselný inštitút - informácia**

Informáciu prezentoval rektor. Informoval o udalostiach a aktuálnom vývoji situácie vo VÚZ-PI SR za posledné obdobie.

**UZNESENIE: 1.13/2015-SR**

Správna rada STU berie na vedomie informáciu o aktuálnom stave a pozícii STU vo

Výskumnom ústave zváračskom – Priemyselný inštitút SR.

**Hlasovanie: za – 10, proti – 0, zdržal sa – 0**

**K BODU 9/C: Rôzne/Vyhodnotenie plnenia plánu činností na zabezpečenie plnenia Dlhodobého zámeru STU v roku 2014 – informácia**

Materiál uviedol a prezentoval rektor.

Dokument vyplýva z Dlhodobého zámeru STU, bol prerokovaný v Akademickom senáte

STU dňa 23.02.2015.

**UZNESENIE: 1.14/2015-SR**

Správna rada STU berie na vedomie informáciu o vyhodnotení plnenia plánu činností na

zabezpečenie plnenia Dlhodobého zámeru STU v roku 2014.

**Hlasovanie: za – 10, proti – 0, zdržal sa – 0**

Na podnet Ľ. Haracha bol program rozšírený o Návrh na priznanie odmeny rektorovi STU.

Správna rada STU schválila doplnenie programu o predložený návrh.

**Hlasovanie: za – 10, proti – 0, zdržal sa – 0.**

**K BODU 9/D: Rôzne**/**Návrh na priznanie odmeny rektorovi STU**

Materiál uviedol člen Správnej rady STU, Ľ. Harach.

Proces komplexnej akreditácie, ktorého hodnotiaca časť prebiehala v prvom polroku 2015 bol pre STU veľmi úspešný. V celkovom hodnotení komplexnej akreditácie si STU upevnila svoju pozíciu medzi najlepšie hodnotenými univerzitami.

Pre STU bol rok 2014 komplikovaný s súvislosti s financovaním. Až do apríla 2014 trvalo rozpočtové provizórium, počas ktorého nebolo jasné, s akým objemom financií bude univerzita hospodáriť ani podľa akej metodiky sa budú rozdeľovať. Aj napriek tejto skutočnosti dosiahla univerzita presvedčivé ekonomické výsledky. Vzrástla ziskovosť podnikateľskej činnosti o 65% a celkový hospodársky výsledok z nej vyplývajúci vzrástol o 50% oproti roku 2013.

Na týchto úspechoch univerzity sa rozhodujúcou mierou podieľa rektor univerzity, prof. Ing. Robert Redhammer, PhD., riadiacou prácou, ale aj výrazným osobným nasadením vysoko nad rámec štandardných povinností.

Zásadná pripomienka:

Keďže bol rektor STU, prof. Ing. Robert Redhammer, PhD., v marci tohto roku opätovne zvolený a vymenovaný do funkcie rektora STU, Ing. Király v súlade s §41 ods. 5 Zákona o VŠ v platnom znení upozornil na povinnosť určiť plat rektorovi na nové funkčné obdobie 2015 – 2019.

**UZNESENIE: 1.15/2015-SR**

Správna rada STU žiada pripraviť a predložiť návrh na platový dekrét rektora STU.

Z: predseda, kvestor

T: asap

**Hlasovanie: za – 10, proti – 0, zdržal sa - 0**

**UZNESENIE: 1.16/2015-SR**

Správna rada STU v súlade s §41 ods. 5 Zákona o VŠ v platnom znení schvaľuje rektorovi STU, prof. Ing. Robertovi Redhammerovi, PhD., mimoriadnu odmenu z dotačných prostriedkov za osobný podiel na výbornom výsledku STU v komplexnej akreditácii a mimoriadnu odmenu zo zdrojov podnikateľskej činnosti za osobný prínos v zvyšovaní ziskovosti podnikateľskej činnosti a na výraznom náraste hospodárskeho výsledku STU za rok 2014.

**Hlasovanie: za – 10, proti – 0, zdržal sa - 0**

Podpredseda správnej rady poďakoval prítomným za ich aktívnu účasť.

Rektor v závere pozval prítomných na neformálne posedenie pri káve, na ktorom navrhol voľne diskutovať o aktuálnych témach na STU. Termín stretnutia bude oznámený čo najskôr.

doc. RNDr. Milan Ftáčnik, CSc.

podpredseda Správnej rady STU